Lgp Tiit Harjak

 Teie: 28.02.2025 nr 8-5/25-10132-3

 Meie: 3.04.2025 nr KV2025-111

**Seisukohtadest Rail Balticu raudteetrassi lõigu „Kabli-Eesti Vabariigi ja Läti Vabariigi piir“ keskkonnamõju hindamise programmi kohta**

Transpordiamet esitas 28.02.2025 kirjaga nr 8-5/25/10132-3 oma seisukoha avalikul väljapanekul olnud Rail Balticu raudteetrassi lõigu „Kabli-Eesti Vabariigi ja Läti Vabariigi piir“ keskkonnamõju hindamise (edaspidi KMH) programmi kohta. Alljärgnevalt toome arendaja ja KMH programmi eksperdi vastused ja selgitused (kursiivkirjas) Transpordiameti poolt esitatud ettepanekute ja märkuste kohta:

1. Transpordiamet, tutvunud esitatud eelnõuga, peab vajalikuks KMH aruandes hinnata muuhulgas maavarade käsitlusel vedu teekonnal karjäär-ehitusobjekt, samuti muude mahukate ja raskete ehitusmaterjalide (killustik, relsid jne) vedu teekonnal tarnepunktist (sadam, tehas vms) ehitusobjektini. Selleks on vajalik eeldatavate veoteede määratlemine ja veost tingitud liikluskoormuse kasvu hinnang. Veoteede osas on vaja hinnata teede olemasolevat seisundit, veoperioodil lisanduvate raskeveokitega, lisanduva koormusega seoses liiklusohutust, vajalikke täiendavaid tegevusi veoteede rekonstrueerimiseks (teede kandevõime ja liiklusohutuse tagamisel), seisundinõuete tagamiseks ja/või ehitusjärgse taastamise vajadust.

*Ei arvestata.*

*KMH aruandes ei ole võimalik arvestada ehitusmaavarade ja teiste mahukate ja raskete ehitusmaterjalide veoteedega ning vastavate teede olemasolevat seisundit, teede rekonstrueerimise vajadust jms, kuna KMH etapis ei ole teada, kuidas täpselt ehitustööd korraldatakse. KMH raames ei määrata, millistest karjääridest ja millisesse raudtee punkti peab ehitaja ehitusmaterjale vedama. Need küsimused lahendatakse ehitaja poolt tehnilise projekti koostamise etapis. Vedude korraldamisel tuleb arvestada teede tehnilise seisukorraga ja vajadusel tee valdaja poolt esitatavate tingimustega. Tööde teostamise etapil tagatakse teede korrashoid ning vajadusel taastatakse teede ehitustööde eelne seisund.*

1. KMH aruandes anda hinnang olevate teede sulgemise vajadusele (nimeliselt) ja uutele alternatiivsetele liikumisvõimalustele.

*Arvestatakse.*

*KMH aruandes antakse ülevaade ning hinnang olemasolevate teede sulgemise vajadusele (nimeliselt) ja uutele alternatiivsetele liikumisvõimalustele.*

1. Märgime, et Transpordiamet eksisteerib alates 01.01.21.a. kui Maanteeameti õigusjärglane, aga tekstis on jätkuvalt Maanteeamet.

*Arvestatakse ja korrigeeritakse.*

Lugupidamisega

Janis Erilaid

Projektijuht

/allkirjastatud digitaalselt/